произтичащи от репо сделки с форуърдно начало, които започват в рамките на 30-дневния период и имат падеж извън рамките на 30-дневния период. Входящият поток, който трябва да се получи, се докладва в {C 74.00; r 0260} („други входящи потоци“) след приспадане на пазарната стойност на актива, предмет на доставка към контрагент след прилагането на свързаното процентно намаление на ОЛП. Ако активът не е „ликвиден актив“, входящият поток, който трябва да се получи, се докладва изцяло. Активът, който се дава в залог като обезпечение, се докладва в C 72.00, ако към референтната дата институцията държи актива в портфейла си и той отговаря на съответните условия.
 20.
 Кредитните институции докладват входящи потоци, произтичащи от репо сделки с форуърдно начало, обратни репо сделки и операции по замяна на обезпечения, които започват в рамките на 30-дневния период и имат падеж извън рамките на 30-дневния период и при които първоначалното рамо генерира входящ поток. В случай на репо сделка входящият поток, който трябва да се получи, се докладва в {C 74.00; r 0260} („други входящи потоци“) след приспадане на пазарната стойност на актива, предмет на доставка към контрагент след прилагането на свързаното процентно намаление на ОЛП. Ако сумата, която трябва да се получи, е по-малка от пазарната стойност на актива (след процентно намаление на ОЛП), който трябва да се предостави в заем като обезпечение, разликата се докладва като изходящ поток в C 73.00. Ако активът не е „ликвиден актив“, входящият поток, който трябва да се получи, се докладва изцяло. Активът, който се дава в залог като обезпечение, се докладва в C 72.00, ако институцията държи актива в портфейла си към референтната дата и той отговаря на съответните условия. В случай на обратни репо сделки, при които пазарната стойност на актива, който трябва да се получи като обезпечение след прилагане на съответното процентно намаление на ОЛП (ако активът се определя като ликвиден актив), е по-голяма от паричната сума, която трябва да се предостави в заем, разликата се докладва като входящ поток в {C 74.00; r 0260} („други входящи потоци“). По отношение на операциите по замяна на обезпечения, при които нетният ефект на първоначалната замяна на активи (като се вземат предвид процентните намаления на ОЛП) води до входящ поток, този входящ поток се докладва в {C 74.00; r 0260} („други входящи потоци“).
 21.
 Форуърдни репо сделки, форуърдни обратни репо сделки и форуърдни операции по замяна на обезпечения, които започват и имат падеж в рамките на 30-дневния период на ОЛП, не оказват въздействие върху ОЛП на банката и могат да се пренебрегнат.
 1.4. Дърво на решенията относно входящи потоци в ОЛП в съответствие с членове 32, 33 и 34 от Делегиран регламент (ЕС) 2015/61
 22.
 Дървото на решенията не засяга докладването на поясняващите позиции. Като част от указанията с дървото на решенията се уточняват приоритетите по отношение на критериите за оценка във връзка с отнасянето на всяка докладвана позиция, за да се осигури хомогенно и сравнимо докладване. Разглеждането единствено на дървото на решенията не е достатъчно — кредитните институции се съобразяват през цялото време с всички останали указания.
